जहांगीर को तोहफ़े लेने की बड़ी आदत थी. थॉमस रो से मिलने के पीछे उसका इंग्लैंड से मिलने वाले तोहफ़ों का लालच भी था! बैम्बर गस्कोइग्ने ने लिखा है कि जहांगीर ने खुद पता करवाने की कोशिश की थी कि उसे क्या तोहफ़े मिलने वाले हैं. उसकी सबसे ज़्यादा दिलचस्पी यूरोपियन घोड़ों में थी जो जेम्स प्रथम ने उसके लिए थॉमस रो के साथ भिजवाए थे. जहांगीर को दिए जाने वाले अन्य तोहफ़े इस कदर दोयम दर्ज़े के थे कि रो ने शिकायती ख़त इंग्लैंड भेजा और बताया कि राजा से मिलने के लिए उसे अपनी चीज़ें देनी पड़ीं.